text: 
  Et møde i går mellem Frank Mathiesen og spilletruppen kunne ikke 
  blødgøre fronterne.
  
  Frank Mathiesen fastholdt, hvad han forleden sagde til B.T.:
  
  " Spillerne får 20.000 i bonus pr. mand. Men kun i tilfælde at 
  samlet sejr over Trabzonspor.
  
  Begrebet startpenge kan vi principielt ikke acceptere.
  
  Ryger vi ud mod Trabzonspor  -  trods en tilfredsstillende præstation 
  af spillerne  -  kan vi måske bagefter tale os til rette om 
  ekstraordinær betaling. Startpenge eller hvad det nu hedder. "
  
  Anfører Pierre Larsen erklærede efter gårsdagens ufrugtbare møde, at 
  spillertruppen tager ledelsens afgørelse til efterretning.
  
  " Vi troede ledelsen ville lægge op til nye forhandlinger og ny en 
  konstruktiv dialog.
  
  Det var der imidlertid slet ikke tale om. Nu må vi tænke tingene 
  seriøst igennem med det formål, at få ændret de snart otte år gamle 
  tillægskontrakter, som giver ledelsen ret til at handle, som den har 
  gjort.
  
  PRINCIPSAG
  
  Erfarne Ivan Nielsen, som er af de mest energiske oprører og 
  forkæmpere for ændringer af de famøse, gældende tillægskontrakter er 
  helt på linie med sin anfører.
  
  
  
  